Diari Oficial de la Generalitat Valenciana


Sumari del DOGV 6252, del 23-04-2010 (2010/4380)

RESOLUCIÓ de 19 d'abril de 2010, de la Direcció General de Personal, per la qual s'anuncia la convocatòria d'adjudicació de llocs de treball en comissió de servicis, durant el curs 2010/2011, per a professors d'Ensenyança Secundària, professors tècnics de Formació Professional i funcionaris docents que impartixen ensenyances de règim especial, en centres públics docents no universitaris dependents de la Generalitat i per a professors d'Ensenyança Secundària en centres públics de Formació de Persones Adultes dependents de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6252

Data del DOGV
:   23-04-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/4380


Data del document
:   19-04-2010

Organisme emissor
:   Conselleria d'Educació

Tipus de document
:   Resolució

Descriptors 

:   * concurs administratiu

RESOLUCIÓ de 19 d'abril de 2010, de la Direcció General de Personal, per la qual s'anuncia la convocatòria d'adjudicació de llocs de treball en comissió de servicis, durant el curs 2010/2011, per a professors d'Ensenyança Secundària, professors tècnics de Formació Professional i funcionaris docents que impartixen ensenyances de règim especial, en centres públics docents no universitaris dependents de la Generalitat i per a professors d'Ensenyança Secundària en centres públics de Formació de Persones Adultes dependents de la Generalitat. [2010/4380]
La mobilitat del professorat dels nivells no universitaris es regix pel sistema de concurs de trasllats. No obstant això, hi ha la possibilitat que, excepcionalment en atenció a situacions personals especials i com a forma de provisió extraordinària, puguen concedir-se, amb caràcter anual, comissions de servicis a petició de l'interessat.
Per això, la present convocatòria de comissions de servicis té com a finalitat establir un procediment d'adscripció, amb caràcter temporal, a un lloc de treball per a aquells professors d'Ensenyança Secundària, professors tècnics de Formació Professional i funcionaris que impartixen ensenyances de règim especial, que així ho sol·liciten per donar-se en ells causes mèdiques o socials. Així doncs, per mitjà del dit procediment, previst en el Text Refós de la Llei de la Funció Pública Valenciana (DOGV núm. 2.613, de 26/10/95) i en el Reial Decret 2112/1998, de 2 d'octubre (BOE núm. 239, de 06/10/98), els professors dels cossos mencionats podran, amb caràcter excepcional, ser adscrits en comissió de servicis a llocs de treball de centres públics dependents de la Generalitat durant el curs 2010/2011.
Així mateix, al trobar-se vacants places en els conservatoris superiors de música, que no poden cobrir-se reglamentàriament per funcionaris del cos de catedràtics de música, és procedent, de conformitat amb el que disposa la disposició addicional catorze de la Llei Orgànica 1/1990, de 3 d'octubre, d'Ordenació General del Sistema Educatiu, concedir, amb caràcter excepcional, comissions de servici als funcionaris del cos de professors de música.
En virtut del que s'ha exposat i fent ús de les atribucions conferides per l'article 11 del Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, aquesta direcció general ha resolt regular la present convocatòria, d'acord amb les bases següents:
Primera. Objecte
És objecte d'aquesta resolució establir el procediment per a la concessió de comissions de servicis per causes mèdiques o socials a funcionaris de carrera amb destí definitiu del cos de professors d'Ensenyança Secundària, professors tècnics de Formació Professional i funcionaris docents que impartixen ensenyances de règim especial en llocs de treball existents en els centres docents públics, no universitaris, dependents de la Conselleria d'Educació, durant el curs escolar 2010/2011.
Segona. Participants.
2.1. Poden participar de manera voluntària en aquest procediment d'adjudicació de places, en règim de comissió de servicis, els funcionaris de carrera del cos de professors d'Ensenyança Secundària, els del cos de professors tècnics de Formació Professional, així com els funcionaris docents que impartixen les ensenyances de règim especial en qui concórreguen causes mèdiques i/o socials, i que es troben en algun dels supòsits següents:
a) Els funcionaris de carrera dependents de la Generalitat que es troben en situació de servici actiu i que ocupen llocs de treball amb caràcter definitiu o els tinguen adjudicats amb efectes d'1 de setembre de 2010.
b) Els funcionaris de carrera en situació de servici actiu dependents d'altres administracions educatives que ocupen llocs de treball amb caràcter definitiu o els tinguen adjudicats amb efectes d'1 de setembre de 2010. El personal que en el període de presentació de sol·licituds no puga acreditar que ocupa lloc de treball amb caràcter definitiu, només podrà participar si se li adjudica destí amb efectes d'1 de setembre de 2010 en virtut de procediment de provisió de places convocat per la seua administració educativa d'origen, circumstància que haurà d'acreditar davant de la Direcció General de Personal, abans del 15 de juny de 2010, per mitjà de certificació emesa per l'òrgan competent de la seua administració, en la qual s'assenyale que el funcionari té destí definitiu i la data d'efectes d'aquest destí.
2.2 Els participants en aquesta convocatòria podran sol·licitar les places corresponents a les especialitats de les quals siguen titulars per als centres que figuren en l'annex de la present resolució.
2.3 En el cas dels funcionaris d'altres administracions educatives, haurà de fer-se constar en la certificació expedida per l'òrgan competent d'aquella administració a què es referix la base sexta.
2.4 Per a sol·licitar places en centres de Formació de Persones Adultes els funcionaris hauran de pertànyer al cos de professors d'Ensenyança Secundària i haver adquirit l'especialitat corresponent per a poder impartir els camps de coneixement o àmbits d'experiència en què s'organitzen les ensenyances corresponents al segon nivell del cicle II de Formació de Persones Adultes, segons l'atribució d'especialitats del cos de professors d'Ensenyança Secundària que s'establix en l'annex II del Decret 220/1999, de 23 de novembre, del Govern Valencià, pel qual es regulen els programes formatius que figuren en la Llei 1/1995, de 20 de gener, de la Generalitat Valenciana, de Formació de les Persones Adultes, i s'establix el currículum dels programes d'alfabetització i programes per a adquirir i actualitzar la formació bàsica de les persones adultes fins a l'obtenció del títol de graduat en Educació Secundària, a la Comunitat Valenciana, així com estar en possessió de les titulacions establides en l'Orde de 14 de juny de 2000, de la Conselleria de Cultura i Educació (DOGV núm. 3.781, de 28 de juny de 2000). En la instància els participants hauran d'incloure, en el codi corresponent a l'especialitat de participació, el camp de coneixement o àmbit d'experiència pel qual participen.
2.5 Podran concedir-se comissions de servici en els conservatoris superiors de música, per necessitats educatives, als funcionaris del cos de professors de música amb destí definitiu que reunisquen els requisits de titulació exigits per a l'exercici del lloc de treball.
Tercera. Motius de la sol·licitud.
Per a l'obtenció del destí en comissió de servicis, es valorarà per part de la Direcció General de Personal la concurrència de circumstàncies especials, mèdiques o socials.
Quarta. Anunci de participació per part de funcionaris de carrera dependents d'altres administracions educatives.
4.1 Els funcionaris de carrera en situació de servici actiu dependents d'altres administracions educatives que complisquen els requisits de la convocatòria (que ocupen lloc de treball amb caràcter definitiu o el tinguen adjudicat amb efectes d'1 de setembre de 2010), hauran d'anunciar la seua participació en el procediment per mitjà d'instància específica a l'efecte, la qual podran obtindre en la pàgina web de la Conselleria d'Educació (http://www.edu.gva.es) i que, una vegada omplida, hauran de remetre a l'adreça següent:
Conselleria d'Educació de la Generalitat de la Comunitat Valenciana
Direcció General de Personal
Av. Campanar 32
46557 València
Al dit anunci hauran d'acompanyar certificació expedida per l'òrgan competent de l'administració de la qual depén el centre on tinguen el seu destí, amb indicació expressa de les dades següents:
- Nom, cognoms i DNI.
- Cos en què es trobe en situació d'actiu.
- L'especialitat o especialitats de què és titular i que té reconegudes.
- Situació administrativa actual.
- Destí definitiu o, si no, documentació acreditativa de la seua participació en procediment de provisió pendent de resolució, per bé que la seua participació quedarà condicionada a l'obtenció de destí definitiu amb efectes d'1 de setembre de 2010, circumstància que haurà d'acreditar-se abans del 15 de juny de 2010 davant de la Direcció General de Personal.
Els dits funcionaris hauran d'indicar en la instància, necessàriament, la Comunitat Autònoma de què depenen.
4.2 L'anunci de participació i la documentació que s'acompanye s'haurà de presentar en el període comprés entre el 26 i el 30 d'abril de 2010, ambdós dies inclosos.
El dit anunci de participació i la documentació es presentarà preferentment en els registres de la Conselleria d'Educació i les seues direccions territorials, sense perjuí del que preveu l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
4.3 L'anunci haurà de comunicar-se el mateix dia de la seua presentació per fax o per correu electrònic, sempre que hi haja constància de la transmissió i recepció, de les seues dates i del contingut íntegre de les comunicacions i que s'identifique fidedignament el remitent i al destinatari. El número de fax i l'adreça de correu electrònic seran indicats en les instruccions d'ompliment del model d'anunci.
4.4 Sense la concurrència dels requisits assenyalats en els apartats 2 i 3 d'aquesta base no serà admés el participant en aquesta convocatòria. Si el dia 10 de maig de 2010, no s'ha rebut l'anunci de participació, aquest no serà admés en cap cas.
Quinta. Presentació de sol·licituds
5.1 Els funcionaris de carrera al servici de la Generalitat de la Comunitat Valenciana i els funcionaris de carrera al servici d'altres administracions educatives, que complisquen els requisits establits en aquesta convocatòria, hauran de formalitzar telemàticament la seua sol·licitud de participació en el procediment a través de la pàgina web de la Conselleria d'Educació (http://www.edu.gva.es) .
5.2 El termini de presentació telemàtica de sol·licituds serà des de les 00:00 hores del dia 11 de maig fins a les 23:59 hores del dia 18 de maig de 2010.
A fi de facilitar al participant l'ompliment telemàtic de les peticions, els participants disposaran, dins de l'horari d'atenció al públic, dels recursos materials i humans necessaris en els Centres de Formació, Innovació i Recursos Educatius (CEFIRE).
5.3 Dins de les caselles consignades a l'efecte en l'aplicació informàtica:
a) El personal haurà d'indicar, en tot cas, el motiu de la sol·licitud: causes mèdiques i/o socials.
b) El personal que haja concorregut al procediment de provisió de places en comissió de servicis per a l'actual curs acadèmic (2009/2010) haurà d'indicar si es mantenen les causes al·legades en 2009. En aquest cas no hauran de presentar documentació nova, i només hauran d'indicar en la sol·licitud telemàtica que es mantenen les causes al·legades per a la sol·licitud de comissió de servicis justificades documentalment per al curs 2009/2010.
c) El personal que haja concorregut al procediment de provisió de places en comissió de servicis per a l'actual curs acadèmic podrà aportar documentació nova si hi ha noves causes justificatives de la seua sol·licitud diferents de les al·legades en 2009, circumstàncies que haurà d'indicar en la sol·licitud telemàtica.
d) El personal que no haja concorregut al procediment de provisió de places en comissió de servicis per a l'actual curs acadèmic (2009/2010) haurà d'indicar-ho en la sol·licitud telemàtica i aportar documentació justificativa de les causes al·legades de conformitat amb allò que s'ha assenyalat en la base sexta.
5.4 A l'efecte d'obtenció d'una plaça, els participants consignaran els codis de centres o localitats i tipus de places que sol·liciten per orde de preferència i que figuren en els annexos de la present resolució.
El nombre de peticions que cada participant podrà sol·licitar no podrà excedir les 300.
Les peticions poden fer-se a un centre concret o a una localitat, sent compatibles ambdós modalitats. En aquest últim cas s'adjudicarà el primer centre de la localitat amb plaça susceptible de ser coberta en comissió de servicis durant el curs 2010/2011 en el mateix orde en què apareixen en l'annex. Si es demana més d'una plaça-especialitat d'un mateix centre o localitat és necessari repetir el centre o localitat tantes vegades com places sol·licitades.
No obstant això, a fi de simplificar i facilitar als participants la realització de les peticions, els interessats que vullguen sol·licitar tots els centres corresponents a una localitat podran, en compte de realitzar la petició consignant els codis de tots i cada un dels centres per orde de preferència, anotar únicament els codis corresponents a la localitat, plaça-especialitat i tipus de lloc (itinerant/no itinerant), entenent-se, en aquest cas, que sol·liciten tots els centres de la localitat de què es tracte en el mateix orde de preferència en el qual apareixen publicats en l'annex corresponent de la convocatòria i sempre referits als centres que apareixen en eixe annex.
Si entre tots els centres d'una localitat se'n vol sol·licitar algun o alguns prioritàriament, estos centres podran consignar-se com a peticions individualitzades per orde de preferència i a continuació consignar el codi corresponent a la localitat, entenent-se incorporats a les seues peticions la resta de centres en el mateix orde en què apareixen publicats en l'annex corresponent de la convocatòria
Si les places que se sol·liciten tenen caràcter d'itinerants haurà de fer-se constar aquesta circumstància en la casella corresponent.
En el cas que es presente en termini i forma més d'una sol·licitud de peticions, només es tindrà en compte l'última presentada.
Finalitzat el termini de presentació de sol·licitud, per cap concepte es podrà alterar la petició, ni tan sols quan es tracte de l'orde de prelació de les places sol·licitades.
5.5 Amb la finalitat que els participants en aquestes convocatòries puguen realitzar les seues peticions, s'adjunta a la present resolució Annex amb relació de localitats i centres compresos en l'àmbit de gestió de la Conselleria d'Educació
Sexta. Documentació acreditativa de les causes al·legades.
6.1. El personal que, d'acord amb la base 5.3 lletres c) i d), vullga aportar documentació acreditativa de la causa o causes al·legades haurà de presentar-la en el període comprés del dia 11 al 18 de maig, ambdós inclosos, juntament amb una còpia del justificant de sol·licitud, que obtindrà quan formalitze la instància per via telemàtica, en sobre tancat on indicarà les seues dades personals i el cos docent a què pertany.
6.2. El personal dependent d'altres administracions educatives que no haja acreditat la possessió de destí definitiu en el termini establit per a l'anunci de la seua sol·licitud, per estar pendent de la resolució d'un procediment de provisió convocat per la seua administració d'origen, haurà d'acreditar, abans del 15 de juny de 2010 davant de la Direcció General de Personal, que ha obtingut destí definitiu. Si no s'acredita el dit requisit abans del 15 de juny de 2010, la sol·licitud serà exclosa del procediment. Per a acreditar aquest requisit, l'interessat haurà de presentar el certificat corresponent expedit per la seua administració, junt amb còpia del justificant de sol·licitud que va obtindre quan va formalitzar la seua participació en a procediment.
6.3. En els supòsits assenyalats en els paràgrafs anteriors, el justificant de la sol·licitud telemàtica i la documentació que s'adjunte es presentaran en la Direcció Territorial d'Educació de la província en què preste servicis el docent, o en qualsevol de les direccions territorials de l'administració educativa valenciana en el cas de funcionaris de carrera dependents d'altres administracions educatives, presentant-se preferentment en els registres generals de les esmentades direccions territorials,
- Direcció Territorial d'Educació d'Alacant.
C/ Carratalà, 47
03546 Alacant
- Direcció Territorial d'Educació de Castelló.
Avinguda del Mar, 23
12708 Castelló de la Plana
- Direcció Territorial d'Educació de València.
C/ Gregorio Gea, 14
46279 València
sense perjuí del que preveu l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
Sèptima. Inalterabilitat de la sol·licitud i irrenunciabilitat
7.1 Finalitzat el termini de presentació de sol·licituds, per cap concepte s'alterarà la petició, ni tan sols quan es tracte de l'orde de prelació dels centres sol·licitats.
7.2 Qualsevol dada omesa o consignada erròniament per l'interessat no podrà ser invocada per aquest als efectes de futures reclamacions, ni considerar per eixe motiu lesionats els seus interessos i drets.
7.3 Una vegada transcorregut el termini de presentació d'instàncies, no serà possible desistir de les sol·licituds efectuades.
7.4 Els destins adjudicats seran irrenunciables i, en tot cas, s'exerciran durant el curs acadèmic 2010/2011.
Octava. Data compliment de les condicions exigides.
Totes les condicions i requisits que s'exigixen en aquesta convocatòria han de tindre's complits o reconeguts en la data de finalització del termini de presentació d'instàncies, excepte la tinença de destí definitiu per al qual la data de referència és l'1 de setembre de 2010.
Novena. Anul·lació.
Podrà ser anul·lada la comissió de servicis, i en conseqüència el nomenament efectuat, quan no s'ajuste a les bases de la convocatòria.
Deu. Llistes d'adjudicació de destins.
10.1 La Direcció General de Personal publicarà la llista provisional d'adjudicació de destins en comissió de servicis en els taulers d'anuncis dels servicis centrals i direccions territorials de la Conselleria d'Educació, així com en la pàgina web de la Conselleria d'Educació. (http://www.edu.gva.es) .
10.2 Els sol·licitants disposaran d'un termini de dos dies, a comptar des de l'endemà de ser publicada l'esmentada llista, per a presentar reclamacions telemàtiques a través de la pàgina web de la Conselleria d'Educació, (via de reclamació a la llista provisional d'adjudicacions en aquest procediment de provisió), sense que puguen presentar-se documents addicionals als que van acompanyar la seua sol·licitud.
10.3 Transcorregut el dit termini i una vegada examinades les reclamacions presentades, es publicarà la resolució incloent la llista definitiva d'adjudicació de destins en comissió de servicis en els taulers d'anuncis dels servicis centrals i direccions territorials de la Conselleria d'Educació, així com en la pàgina web de la Conselleria d'Educació (http://www.edu.gva.es).
Onze. Requisits dels llocs
Només s'adjudicaran comissions de servicis per a places previstes en les plantilles orgàniques i que estiguen consignades pressupostàriament.
Dotze. Autorització de comissió de servicis per l'administració d'origen per a funcionaris d'altres administracions educatives.
La concessió de comissió de servicis als funcionaris de carrera docents d'altres administracions educatives estarà condicionada a l'autorització prèvia de la seua administració d'origen.
Tretze. Comissions de servicis per necessitats educatives.
Sense perjuí del que preveu aquesta convocatòria, l'administració educativa podrà adjudicar places en comissió de servicis per necessitats educatives, de conformitat amb l'Orde de 18 de març de 1985, de la Conselleria de Cultura, Educació i Ciència (DOCV núm. 242, de 11.04.1985)
Disposició final
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:
a) El recurs de reposició s'ha d'interposar davant del director general de Personal d'aquesta conselleria en el termini d'un mes des de l'endemà de ser publicada.
b) El recurs contenciós administratiu s'ha de plantejar davant del Jutjat Contenciós Administratiu de València en el termini de dos mesos des de l'endemà de ser publicada.
València, 19 d'abril de 2010.- El director general de Personal: David Barelles Adsuara.